Diari Oficial de la Generalitat Valenciana


Sumari del DOGV 9864, del 05-06-2024 (2024/5035)

ACORD de 21 de maig de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència d'Aurelio Rodríguez Cruañes.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9864

Data del DOGV
:   05-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5035


Data del document
:   21-05-2024

Organisme emissor
:   Conselleria de Hacienda, Economía y Administración Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 21 de maig de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència d'Aurelio Rodríguez Cruañes. [2024/5035]  
Número d'expedient: ABI 427/2021.  
Causant: Aurelio Rodríguez Cruañes  
DNI: \*\*\*\*275\*\*  
Lloc i data de la defunció: Angrois-Santiago de Compostel·la, el 24 de juliol de 2013  
Últim domicili: Calp (Alacant)  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant comunicació de la Xunta de Galícia de data de registre d'entrada 30 de març de 2023, número de registre d'entrada 1297, de denúncia presentada via telemàtica en data 13 de febrer de 2021, dirigida a la Delegació de l'Agència Tributària de Galícia de la Corunya, per INVER-ARIÑO, SL, de la defunció en estat separat legal d'Aurelio Rodríguez Cruañes. En l'escrit de presentació sol·licita que se li abone el premi del 10 % al fet que té dret.  
En la documentació aportada consten el certificat de defunció, el certificat d'empadronament en el qual es constata que va estar empadronat a l'Ajuntament de Calp (Alacant), i una altra documentació.  
  
Amb data de registre d'entrada 22 d'abril de 2021, número de registre d'entrada 1658, INVER-ARIÑO, SL, aporta el certificat d'actes d'última voluntat, en el qual figura que va atorgar testament, i informació complementària.  
Mitjançant l'ofici de 5 de desembre de 2023, del Jutjat del Mercantil número 2 d'Alacant, de data de registre d'entrada 13 de desembre de 2023, número de registre d'entrada 8331, es posa en coneixement d'esta direcció general l'existència del procediment de concurs abreujat 703/2020 contra l'herència jacent d'Aurelio Rodríguez Cruañes, mort a Angrois-Santiago de Compostel·la, el 24 de juliol de 2013, i s'aporta cèdula d'emplaçament i diligència d'ordenació de data 5 de desembre de 2023; la renúncia notarial a l'herència dels fills; i una altra documentació que consta en el procediment.  
  
Amb data de registre d'entrada 3 d'abril de 2024, número de registre d'entrada 1431, mitjançant ofici de data 18 de març de 2024 del Jutjat de Primera Instància número 4 de Dénia (Alacant) es posa en coneixement d'esta direcció general l'existència del procediment d'execució de títols judicials 937/2023 contra l'herència jacent d'Aurelio Rodríguez Cruañes i s'aporta còpia del testament del causant i la renúncia notarial dels fills a l'herència.  
De les actuacions prèvies resulta que no consta l'existència de persones amb dret a heretar i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que establixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, dispose:  
  
Primer  
Incoar el procediment de declaració de la Generalitat com a hereua abintestada d'Aurelio Rodríguez Cruañes, d'acord amb el que establixen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A estos efectes, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d'arxius públics, la informació sobre la persona causant i sobre els béns i drets dels quals és titular que s'estime necessària per a una millor instrucció de l'expedient.  
  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.  
  
València, 21 de maig de 2024.- El director general de Patrimoni: Antonio Joaquín Woodward Poch.